Vi hadde et helt fantastisk opphold i denne leiligheten! Den er større enn bildene gir inntrykk av, og har bl.a. et deilig bad med store vinduer og badekar midt i rommet. Ikke noe støy fra trafikk eller andre ting. En stille, ekstraordinær og morsom oase midt i byen. Den ligger i 6.etg uten heis, men det er det verdt. Ca. 10-12 min å gå til offentlig transport og sentrum av Prenzlauer Berg, gjennom et rolig boligområde med kaféer og matbutikker.
Leiligheten ligger akkurat på grensen mellom øst og vest, i det tidligere Øst-Berlin. Muren gikk rett utenfor bygården. Vakkert og interessant område.
Elen er en superhyggelig og omtenksom vert. Vi hentet og leverte nøklene i kaféen som ligger i 1.etg, ikke noe problem. Vi kommer gjerne igjen!!